paragraph_text: Album je opisan kao najživahniji album sastava, zbog brzih gitarskih solo dionica, brzog tempa bubnjeva i određenih melodija. Cijeli album snimljen je na analognom kasetofonu. Pjevač Mille Petrozza izjavio je kako je ovo prvi put da su ovako snimili album nakon albuma Pleasure to Kill iz 1986. godine. Rekao je da album "kombinira najbolje trenutke iz prijašnjih albuma s intenzivnošću i iskustvom 2009 godine."